ОПШТА БОЛНИЦА ПИРОТ

Број: 03- 1398-1/Р

12.06.2024.год.

На основу члана 7. Посебног колективног уговора за здравствене установе чији је оснивач Република Србија, аутономна покрајина и јединице локалне смоуправе (Сл. Гласник РС бр. 96/2019 и 58/2020 Анекс I), овлашћења из члана 23. Статута Опште болнице Пирот и Одлуке в.д. директора Опште болнице Пирот број 03-1397-1/Р од 12.06.2024. године расписује се:

**О Г Л А С**

**Оглашава се потреба за пријем у радни однос на одређено време са пуним радним временом до повратка одсутног радника са дужег боловања а најдуже до 31.08.2024. године за следеће радно место:**

1. **Виша медицинска сестра /техничар на осталим болничким одељењима** за рад у Служби ортопедије

са трауматологијом - **1 извршилац**

 Поред општих услова за заснивање радног односа утврђених Законом, кандидати треба да испуњавају и следеће посебне услове:
Стручна спрема / образовање

Високо образовање

-          на студијама првог степена медицинске струке (основне струковне/академске студије) по пропису који уређује високо образовање, почев од 10. септембра 2005. године;

-          на основним студијама медицинске струке у трајању од најмање две године, по пропису који је уређивало високо образовање до 10. септембра 2005. године

Додатна зања/ испити/ радно искуство

-          стручни испит;

-          лиценца;

-          најмање шест месеци радног искуства у наведеном звању.

**Опис посла:**

**Планира и пружа услуге процеса здравствене неге и подршке пацијентима у складу са праксом и стандардима савремене здравствене неге, о чему води прописану медицинску документацију; планира и организује активности које је лекар ординирао у дијагностичко-терапијској листи;обавља сложене медицинске мере код болесника у поступку неге, терапије, дијагностике и рехабилитације;примењује прописану терапију и контролише узимање лекова;врши припрему болесника и асистира лекару при интервенцијама које захтевају већу стручност и вештину; учествује у пријему болесника, визити, посматра пацијента и обавештава лекара о стању пацијента;прати опште стање пацијента, мери и евидентира виталне функције и друге показатеље;ради послове које се односе на имобилизацију болесника код којих је извршена ортопедска репозиција или ортопедско- хируршки захвати, активно учествује у постовљању свих других имоблизација као што су разне врсте екстензија и постављању других фиксационих корекционих апарата на одељењу и амбуланти; поставља пацијента у одређене положаје код оперативнх захвата на одељењу и у операционој сали; врши транспорт пацијената од одељења у операциону салу и из операционе сале до одељења; врши припрему пацијената за хируршке интервенције; води рачуна о нези оперативне ране, функционисању дренова и катетера; превија и негује постоперативне ране; припрема простор, медицинску опрему, инструменте и материјал за рад;спроводи мере за спречавање интрахоспиталних инфекција;учествује у набавци потребног материјала;надгледа спровођење процеса здравствене неге, учествује у евалуирању процеса и на основу тога разматра наредне кораке у спровођењу истог; одлаже и уклања медицински отпад на прописани начин;прикупља, контролише и врши унос здравствено – статистичких извештаја; прати и врши унос показатеља квалитета здравствене заштите;припрема и прати пацијенте приликом специјалистичко-консултативних и других прегледа; прикупља материјал за лабораторијске и друге анализе; стара се о хигијенско-техничкој исправности просторија службе, води бригу о исправности медицинске опреме на одељењу и стара се о стерилности инструмената; спроводиличну и општу хигијену пацијената; стара се о исхрани пацијената; припрема пацијента за пријем посета и отпуста са одељења; стара се о спровођењу кућног реда; обавља послове у амбуланти, врши заказаивање амбулантних и дијагностичких прегледа; уноси податке у здравствени информациони систем; води протокол лекара, амбулантни протокол и сл; сарађује и координира са другим здравственим радницима, преноси искуства на млађе сестре и уводи у рад приправнике и новопримљене сестре; ради на свом стручном усавршавању; ради на здравственом васпитању и подизању здравствене културе становништва, ради на унапређењу и афирмацији одељења и запослених;одговоран је за средства са којима рукује, за уредност, тачност и за квалитет послова из делокруга свога рада; одговоран је за правилно и уредно вођење медицинске документације; обавља административне послове; уредно води књигу примопредаје и исту потписује приликом примопредаје; пружа стручну пратњу приликом транспорта пацијента у здравствену установу вишег нивоа; придржава се мера заштите на раду.**

**Обавља и друге послове који су сродни са предвиђеним пословима.**

**За свој рад одговоран је главној медицинској сестри / техничару службе/ и начелнику службе.**

*Као доказ о испуњености услова кандидати су дужни да доставе:*

 - пријаву на оглас са кратком биографијом, бројем телефона и адресом,

 - фотокопију личне карте,

 - фотокопију дипломе о стеченој стручној спреми,

- фотокопију уверења о положеном стручном испиту,

 - фотокопију лиценце.

Оглас је објављен на Web сајту Опште болнице Пирот, на Web сајту Министарства здравља и на огласној табли Националне службе за запошљавање- филијала Пирот.

Рок за подношење пријаве је 8 дана од дана објављивања огласа на Web сајту Министарства здравља.

 Пријаве се предају у затвореној коверти у писарници Опште болнице Пирот или поштом на адресу Општа болница Пирот, ул. Војводе Момчила бб, са назнаком «ОГЛАС са назнаком за које радно место».

Пријавом на оглас кандидат даје своју сагласност за обраду података о личности у сврху избора за пријем у радни однос. Подаци се не могу користити у друге сврхе.
 Неблаговремене и непотпуне пријаве неће се узимати у разматрање.

 Кандидати који испуњавају услове из огласа могу бити позвани на разговор ради пружања додатних података који могу бити важни за одлуку о пријему (предходно искуство у раду, просечна оцена у току школовања, додатно образовање или оспособљености, дужина трајања школовања...)

 Коначну одлуку о избору кандидата који ће бити примљени у радни однос доноси в.д. директора.

 **В.Д. ДИРЕКТОРА ОПШТЕ БОЛНИЦЕ ПИРОТ**

 **др Момчило Бојкић**